text: Lego fik reklame for millioner ved Oscar-fest
  23 februar 2015 kl. 10.52
  Lego fik ingen Oscar for sin animationsfilm. Men der var reklame for over 60 millioner kroner i et indslag ved prisuddelingen i nat, skriver Berlingske Business mandag.
  Legos indslag var titelsangen "Everything is Awesome" (på dansk: Alt er superduper), som varede 2 ½ minut og blev betegnet som et af højdepunkterne i showet, skriver avisen.
  En reklamefilm på 30 sekunder til Oscar-showet koster normalt 12,8 mio. kr. Derfor har Lego-indslaget en reklameværdi på 64 mio. kr.
  Efter sangen fik talkshow-værten Oprah Winfrey en Lego-Oscar. Den var hun vildt begejstret for - og begejstringen blev delt på Twitter. (Se nedenfor).
  Også Meryl Streep, Clint Eastwood og Bradley Cooper fik en Lego-statuette.
  Legos titelsang var nomineret til en Oscar i kategorien Bedste titelsang, men tabte.
  Og kategorien Bedste animerede film, hvor Lego-filmen var spået en plads, blev vundet af Disneys "Big Hero 6".
  So honored that I was asked to make the #LEGO #Oscars, and this is the cherry on top. pic.twitter.com/DQcXkO9Dd2
  
  I want one of those #Lego #Oscars by artist @NathanSawaya. Check how he made them: http://t.co/caaGQxI57m. His art: http://t.co/MsToQvdImr
  
  
  I mean come on. pic.twitter.com/tyKbak75Ql
  Artikel fra Berlingske Business
  